Sigarét electronig

Mae sigarét electronig, a elwir hefyd gan sawl enw arall fel e-sigarét, yn ddyfais electronig sy'n efelychu ysmygu tybaco. Gelwir hefyd ar lafar ac yn gynyddol yn y cyfryngai yn fêp o'r Saesneg. Mae sigaréts electronig yn cynnwys nicotin.

Enwau
Yn Saesneg, mae "vaping" yn golygu "defnyddio sigarét electronig".

Yn Saesneg, mae enwau cyffredin ar gyfer sigaréts electronig yn cynnwys "vapes", "e-cigarettes", "vape pens" a sawl un arall.

Yn Gymraeg, mabwysiadwyd y term "e-sigarét" fel enw amgen ar sigarét electronig.

Cyfreithlondeb
Yng Nghymru, mae defnyddio sigaréts electronig yn gyhoeddus yn gyfreithiol. Mae'n anghyfreithiol eu defnyddio ar diroedd ysbytai, ysgolion, a meysydd chwarae cyhoeddus.

Gwahardd Fêps untro
Ym mis Ionawr 2024 cyhoeddodd Llywodraeth Cymru eu bod am wahardd e-sigarennau untro. Bydd Llywodraeth Cymru, ynghyd â Llywodraeth y DU a Llywodraeth yr Alban, bellach yn cyflwyno deddfwriaeth i fynd i’r afael â fêps untro – a hynny oherwydd rhesymau amgylcheddol ac iechyd. Nododd siaradwyr mewn cyfweliad stryd ar Newyddion S4C eu bod yn teimlo bod fêps untro wedi eu marchnata ar gyfer plant gan ddefnyddio lliwau llachar, golau sy'n fflachio. Nododd y Llywodraeth hefyd bod gwastraff plastig a niwed i'r amgylchedd yn ffactor wrth eu banio.

Gweler hefyd
 Sigarét

Cyfeiriadau

Categori:Ysmygu
Categori:Cyflwyniadau 2003